**2 тур 2016-2017г.**

**5 - 8 кластар өсөн интернет-олимпиада һорауҙары**

1. Үҙ-ара мәғәнәүи һәм грамматик бәйләнештә тороусы һөйләмдәр берләшмәһе нисек атала?

**Яуап: Ҡушма һөйләм**

1. Нөктәләр урынына бәйләүсе һүҙҙәр ҡуйығыҙ, уларҙың аҫтына һыҙығыҙ.

*Көньяҡ Уралдың иң матур урынында, Бөрйән районында, Башҡортостан дәүләт ҡурсаулығы урынлашҡан.* ***Ул*** *1930 йыл ойошторолған.* ***Уның*** *майҙаны 70 мең гектарҙан ашыу. Унда һунарсылыҡ итеү һәм балыҡ тотоу тыйылған, урманды киҫергә һәм даланы һөрөргә ярамай.* ***Унда*** *эшләүселәрҙең күҙәтеүе аҫтында бөтә йәнлектәр һәм* ***…*** *йәшәй. Ғалимдар* ***унда*** *йәшәүсе хайуандарҙың тормошон өйрәнәләр.*

1. Текста беренсе торорға тейеш булған һөйләмде табығыҙ:

*Беҙҙең райондан Өфөгә поезд, самолет һәм пароход менән барып була. Уның урамдары киң, оҙон һәм матур. Күп ерҙәрҙән автобус менән киләләр. Өфө – Башҡортостандың баш ҡалаһы. Өфөлә төрлө заводтар һәм фабрикалар күп. Өфөнө ике яҡлап уратып Ағиҙел йылғаһы аға.*

***Яуап: Өфө – Башҡортостандың баш ҡалаһы.***

1. Килтерелгән миҫалдың стилен билдәләгеҙ:

*Башҡортостанда меңдән ашыу күл бар. Улар бигерәк тә Әбйәлил һәм Учалы райондарында күп. Урал алдында иң ҙур күлдәр – Аҡкүл, Ҡандракүл һәм Асылыкүл. Урал аръяғында – Өргөн менән Мауыҙҙы.*

***Яуап: публицистик стиль***

1. Бирелгән һүҙҙәрҙең синонимдарын табығыҙ һәм синонимдар рәтенең доминантаһын күрһәтегеҙ.

*Йәштәш, ҡолау, яратыу, ваҡыт, матур, сабый.*

***Яуап: Йәштәш****, тиҫтер, тиңдәш, ҡорҙаш, тиң-тош, бер йылғы*

***Ҡолау****, ауыу, йығылыу, тәкмәсләү, тәгәрәү*

***Яратыу****, һөйөү, ғашиҡ булыу, ғишыҡ тотоу, күҙ төшөү, яҡын күреү*

***Ваҡыт****, дәүер, осор, мәл, миҙгел, заман*

***Матур****, сибәр, гүзәл, зифа, һылыу,*

*Сабый,* ***бәпес****, бәпәй (доминанталары аҫтына һыҙылған)*

1. Рус телендә бирелгән фразеологизмдарҙың башҡорт телендәге парҙарын тап:

***Яуап:*** *Два сапога пара* ***- икеһе бер ҡалып***

*Душа нараспашку –* ***бер ҡатлы, асыҡ күңелле***

*Глаза на мокром месте –* ***серек сабата***

*Сыграть в ящик –* ***теге донъяға китеү***

*Кот наплакал –* ***тырнаҡ осондай***

*Бить баклуши –* ***ел ҡыуыу, эт һуғарыу***

*Пристал как банный лист –* ***йәнгә тейҙе, теңкәгә тейҙе***

*Водить за нос –* ***төп башына ултыртыу, тишек кәмәгә ултыртыу***

*Выеденного яйца не стоит –* ***һуҡыр бер тин тормай***

*На душе кошки скребут-* ***балтаһы һыуға төшкән***

1. Бирелгән фразеологик берәмектәрҙең мәғәнәләрен аңлатығыҙ:

***Яуап:*** *Алты барып йәйәү ҡайтҡан –* ***өмөт, ышаныс бушҡа сығыу***

*борсаҡ сәсә –* ***бик маҡтанып хәбәр һөйләү***

*тирмәне шәп тарта –* ***күп ашай***

*теш ҡайрау -* ***үсләшеү***

*ҡойороҡ болғау-* ***юхаланыу***

*мамай заманында –* ***бик элек, әллә ҡасан***

*дөйә ҡойроғо ергә еткәс****- булмай, тормошҡа ашмай торған йә бик алыҫ эш-хәл тураһында мыҫҡыллап әйтеү***

1. Һүҙҙәрҙе ижектәргә бүлегеҙ, ижек төрҙәрен билдәләгеҙ:

***Яуап : Бо(асыҡ ҡапланған ижек ) – рон(ябыҡ ҡапланған ижек)-ғо(асыҡ ҡапланған ижек),а(асыҡ ҡапланмаған ижек)-рыҫ(ябыҡ ҡапланған ижек)-лан(ябыҡ ҡапланған ижек), ет(ябыҡ ҡапланмаған ижек)-меш(ябыҡҡапланған ижек), мө(асыҡ ҡапланған ижек)-хәб(ябыҡ ҡапланған ижек)-бәт(ябыҡ ҡапланған ижек), ҡур(ябыҡ ҡапланған ижек)-ҡаҡ(ябыҡ ҡапланған ижек), ал(ябыҡ ҡапланмаған ижек)-маш(ябыҡ ҡапланмаған ижек)-сы(асыҡ ҡапланған ижек).***

1. ***Ҡара диңгеҙ*** *һүҙенең яһалышын аңлатып яҙырға?*

***Яуап: сифат+исем формаһындағы һүҙҙәрҙе бәйләү юлы менән яһалған***

1. ***Юлдаш, ҡурайсы һүҙҙәренең ялғау төрөн билдәләгеҙ?***

***Яуап: -даш, - сы исем яһаусы ялғауҙар***

1. *Александр Невскийҙар, Суворовтар, Салауаттар, Кутузовтар, Котовскийҙар, Чапаевтар атта йөрөгәндәр (Н. Нәжми )* Һөйләмдә бирелгән яңғыҙлыҡ исемдәрҙең күплек төрөн билдәләгеҙ?

***Яуап: коллектив күплекте белдерә***

1. *Бик күп* ***илдәр*** *гиҙҙем,* ***һыуҙар*** *кистем. Фәриҙәгә яңы* ***күлдәк*** *алғандар*. Ҡалын хәреф менән бирелгән һүҙҙәр ниндәй килештә килгәндәр?

***Яуап*: Билдәһеҙ төшөм килештә килгәндәр**

1. ***Тәүәккәл таш ярыр, булдыҡһыҙ баш ярыр.*** Һөйләмдең эйәһе ниндәй һүҙ төркөмөнән килгән?

**Яуап: Исемләшкән сифаттан килгән**

1. ***Фото, код, ток һүҙҙәрендәге О хәрефе ҡайһы килеш ялғауында һаҡланмай?***

**Яуап: Бөтәһендә лә һаҡланмай**

1. Алмаштарҙың төркөмсәһен билдәләгеҙ: *Ай уға һәр кис ошо һүҙҙе ҡабатлаған…*

***Яуап: Уға – зат алмашы***

***Һәр – билдәләү алмашы***

***Ошо – күрһәтеү алмашы***

1. Ҡылымдарҙың яһалышын билдәләгеҙ: *ауыҙ ит, күңел ас, ҡаршы ал, хәл йый.*

***Яуап: Лексик-синтаксик юл менән яһалған***

***Ауыҙ ит, күңел ас, хәл йый – исем + ярҙамсы ҡылым***

***Ҡаршы ал – сифат + ярҙамсы ҡылым***

1. *Исемеңде ташҡа яҙма, ил йөрәгенә яҙ* (Мәҡәл). Бирелгән һөйләмдең әйтелеү маҡсаты буйынса төрөн билдәләгеҙ.

**Яуап: Бойороҡ-өндәү һөйләм**

1. Эйәлек затында килгән исемдәрҙе табығыҙ, ниндәй килештә тороуын һәм ниндәй һөйләм киҫәге булып килеүен билдәләгеҙ.

***Башҡортостаным*** *минең, гөлбаҡсалар* ***иле****! Беләһегеҙме, унда йәйге айҙарҙа гөлдәрҙән бал яуа, арыш баш ҡоҫҡан саҡта баҫыу өҫтөндә монар аға, ә күктә һабантурғай, ер өҫтөндәге әле зәңгәр, әле күгелйем тулҡынға ҡыуанып, үрҙән моң ҡоя. Эй, йәйрәп ятҡан* ***Бүздәгем*** *минең! Бүздәк* ***һауаһының*** *тәнгә* ***сихәтен****, йәнгә* ***рәхәтен*** *былбыл* ***телдәре*** *лә әйтеп бирә алмаҫ, ти торғайны минең* ***әсәйем.*** *Ул саҡта бала-саға ғына инем, ә унан, Бүздәктән ары донъяны күҙ алдына ла килтермәгәс, уның ниңә шул тиклем мөхәббәтле итеп һөйләшкәнен аңлай алмағанмын. Хәҙер белдем мин Тыуған* ***илкәйемдең ҡәҙерҙәрен****!*

*Шул тиклем һағындым үҙебеҙҙең ерҙе, тупраҡты! Ҡара тупраҡты!* ***Һағыштарымдан******йөрәккәйемә*** *ҡан һарҡыны…Үҙебеҙҙең яҡтың яҙын, көҙөн, ҡышын, йәйҙәрен һағындым. Ҡайҙа һуң һеҙ, ғәзиз тыуған яҡтарым?! Әле мин диңгеҙҙәр, далалар, шырлыҡтар, тауҙар, урман-ҡырҙар аша ҡайтып китер инем ҡош булып, Урал* ***бөркөтө*** *булып ҡайтыр инем һеҙҙең янға*! (К. Кинйәбулатова)

**Яуап: Башҡортостаным – төп килештә, һөйләмдең эйәһе**

**Иле – төп килештә, һөйләмдә эйә булым килгән**

**Бүздәгем – төп килештә, эйә**

**Һауаһының – эйәлек килештә, аныҡлаусы**

**Сихәтен, рәхәтен – төшөм килештә, тултырыусы**

**Телдәре – төп килештә, эйә**

**Әсәйем – төп килештә, эйә**

**Илкәйемдең – эйәлек килештә, аныҡлаусы**

**Ҡәҙерҙәрен – төшөм килештә, тултырыусы**

**Һағыштарымдан – сығанаҡ килештә, тултырыусы**

**Йөрәккәйемә – төбәү килештә, хәл**

**Бөркөтө – төп килештә, тултырыусы**

1. Бирелгән омонимдарҙың төрөн билдәләгеҙ: *өй (йорт) – өй (бойроҡ һөйкәлешендә ҡылым формаһы )*

***Яуап: Омоформа***

1. Антоним, синоним, омоним һүҙлектәре ниндәй төркөмгә ҡарай?

**Яуап: Лингвистик һүҙлектәр төркөмөнә ҡарай**